Sämitigge (Suomâ)

Sämitigge (, ) lii Suomâ sämmilij alemus, ovdâsteijeevâš já pooliitlâš jiešhaldâšemorgaan, mii tuáimá riehtiministeriö haldâšemsyergist.Sämitigge - sajos.fi Čujottum 3.10.2021 Ovdil Sämitige Suomâst tooimâi Säämi Parlament iivij 1973–1995.Sämitigge - Váimustoimâ Čujottum 3.10.2021

Jesâneh
Sämitige 21 jesânid já nelji värijeessân väljejuvvojeh sämmilij koskâvuođâst valjâiguin, moh olášuttojeh jyehi niäljád ive. Jyehi sämikuávlu kieldâst kalga valjiđ ucemustáá kulmâ ovdâsteijee sämitiigán. Kuulmâ sämmilii vuáđudem väljejeijeeservi puáhtá asâttiđ iävtukkâs sämitiigán.

Pargo
Sämitige pargon lii vuáváđ já olášuttiđ Suomâ vuáđulaavâst sämmiláid turvâstum kielâ já kulttuur kyeskee jiešhaldâšem. Sämitigge oovdâst sämmilijd aalmuglâš já aalmugijkoskâsâš ohtâvuođâin já hoittáá sämmilij kielân, kulttuurân já sii sajattâhân kyeskee aašijd algâaalmugin. Sämitigge puáhtá adeliđ oovdânpyehtimijd, alguid já ciälkkámušâid virgeomâháid. Sämitigge addel ihásávt 60–200 sierâlágán algud já ciälkkámužžâd sierâ peelijd. Ton lasseen sämitigge noomât ovdâsteijeid maŋgáid sierâ pargojuávhoid. Nube válduášálâš toimâvyehhin láá virgeomâhâiguin toohum ráđádâlmeh.

 Keejâ meid 
 Sämitigge (Ruotâ)
 Sämitigge (Taažâ)

 Fáádást eres soojijn 

 Suomâ Sämitige nettisiijđoh

Käldeeh

Luokka:Sajos
Luokka:Suomâ Sämitigge